Teadlased kasutasid erinevate loomade koeproovide uurimiseks mikroRNAd.  Need on väikesed RNA-molekulid, mis avastati alles kümmekond aastat tagasi. MikroRNA kontrollib geenide avaldumist, lisaks on see evolutsioonis väga püsiv. Olles kord tekkinud, ei kao see üldjuhul kusagile. Darhmouthi paleontoloog Kevin Peterson ja tema kaastöölised leidsid, et sisalikul ja kilpkonnal esineb neli samasugust RNA-molekuli, mida pole ühelgi teisel loomal. Seega on sisalikud kilpkonnadele kõige lähedasemaks loomarühmaks. Molekulaarseid andmeid toetab ka kilpkonnade kolju ehitus, kuna esineb  üsna palju liike, kelle kolju oimupiirkonnas on sälgukujuline moodustis, mis vihjab kadunud sarnakaarele.